CELEX: 32010R1033
Language: lt
Date: 2010-11-15 00:00:00
Title: 2010 m. lapkričio 15 d. Komisijos reglamentas (ES) Nr. 1033/2010, kuriuo iš dalies keičiamos Reglamento (EB) Nr. 1505/2006 nuostatos dėl valstybių narių patikrinimų, atliktų avių ir ožkų identifikavimo bei registravimo atžvilgiu, rezultatų metinių ataskaitų  Tekstas svarbus EEE

16.11.2010   
            
            
               LT
            
            
               Europos Sąjungos oficialusis leidinys
            
            
               L 298/5
            
         KOMISIJOS REGLAMENTAS (ES) Nr. 1033/2010
   2010 m. lapkričio 15 d.
   kuriuo iš dalies keičiamos Reglamento (EB) Nr. 1505/2006 nuostatos dėl valstybių narių patikrinimų, atliktų avių ir ožkų identifikavimo bei registravimo atžvilgiu, rezultatų metinių ataskaitų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. gruodžio 17 d. Tarybos reglamentą (EB) Nr. 21/2004, nustatantį avių ir ožkų identifikavimo bei registravimo sistemą ir iš dalies pakeičiantį Reglamentą (EB) Nr. 1782/2003 bei direktyvas 92/102/EEB ir 64/432/EEB (1), ypač į jo 10 straipsnio 1 dalies pirmą pastraipą ir antros pastraipos a punktą,
   kadangi:
   
               (1)
            
            
               2006 m. spalio 11 d. Komisijos reglamente (EB) Nr. 1505/2006, įgyvendinančiame Tarybos reglamentą (EB) Nr. 21/2004 dėl mažiausio patikrinimų, kuriuos reikia atlikti avių ir ožkų identifikavimo bei registravimo atžvilgiu, skaičiaus (2), numatyta, kad valstybės narės turi atlikti patikrinimus, siekiant nustatyti, ar gyvulių augintojai laikosi Reglamento (EB) Nr. 21/2004.
            
         
               (2)
            
            
               Be to, Reglamente (EB) Nr. 1505/2006 numatyta, kad valstybės narės privalo pagal to reglamento priede nurodytą pavyzdį Komisijai kasmet pateikti patikrinimų, atliktų per praeitą metinių patikrinimų laikotarpį, rezultatų metinę ataskaitą.
            
         
               (3)
            
            
               Ataskaitos rengimo metu renkami duomenys turėtų būti tinkami ir proporcingi siekiamiems tikslams. Siekiant tikslingesnių ir tikslams tinkamesnių ataskaitų, kai kurie reikalavimai ir Reglamento (EB) Nr. 1505/2006 priede pateiktas ataskaitos pavyzdys turėtų būti supaprastinti, kad būtų galima geriau teikti atitinkamą informaciją apie kontrolės įgyvendinimą ir išvengti nereikalingos administracinės naštos.
            
         
               (4)
            
            
               Todėl Reglamentas (EB) Nr. 1505/2006 turėtų būti atitinkamai iš dalies pakeistas.
            
         
               (5)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1505/2006 iš dalies keičiamas taip:
   
               1)
            
            
               7 straipsnio b punktas pakeičiamas taip:
               
                           „b)
                        
                        
                           patikrintų ūkių skaičius;“;
                        
                     
         
               2)
            
            
               Priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 5, 2004 1 9, p. 8.
   
      (2)  OL L 280, 2006 10 12, p. 3.
   
      PRIEDAS
      Reglamento (EB) Nr. 1505/2006 priedas pakeičiamas taip:
      
         
            „PRIEDAS
            
               Pagal Reglamento (EB) Nr. 21/2004 nuostatas avių ir ožkų sektoriuje atliktų patikrinimų dėl šių gyvulių identifikavimo ir registravimo reikalavimų rezultatų ataskaita
            
            1.   Bendra informacija apie ūkius, gyvulius ir patikrinimus
            
                        Bendras valstybėje narėje esančių ūkių skaičius ataskaitinio laikotarpio pradžioje (1)
                        
                     
                     
                         
                     
                  
                        Bendras ataskaitiniu laikotarpiu tikrintų ūkių skaičius
                     
                     
                         
                     
                  
                        Bendras valstybėje narėje esančių ūkių skaičius, užregistruotas ataskaitinio laikotarpio pradžioje (1)
                        
                     
                     
                         
                     
                  
                        Bendras ataskaitiniu laikotarpiu tikrintų ūkiuose esančių gyvulių skaičius (1)
                        
                     
                     
                         
                     
                  2.   Pažeidimo atvejai
            
                        Ūkių, kuriuose nustatyta pažeidimų, skaičius
                     
                     
                         
                     
                  3.   Skirtos nuobaudos
            
                        Ūkių, kuriems skirtos nuobaudos, skaičius“
                     
                     
                         
                     
                  
      
      
         (1)  Arba kita valstybės narės gyvūnų statistikos tikslais nustatyta atskaitomybės data.